**Ministru kabineta noteikumu projekta**

**„Grozījumi Ministru kabineta 2007.gada 27.marta** **noteikumos Nr.220 „Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „**Grozījumi Ministru kabineta** 2007.gada 27.marta **noteikumos Nr.220** „Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās”” (turpmāk – Ministru kabineta noteikumu projekts) izstrādāts, pamatojoties uz 2010.gada 28.oktobrī pieņemtajiem grozījumiem likuma „Par narkotisko un psihotropo vielu un zāļu likumīgās aprites kārtību” 37.pantā, uz kura pamata ir izdoti minētie Ministru kabineta noteikumi. |
| 2. | Pašreizējā situācija un problēmas | Šobrīd **Ministru kabineta** 2007.gada 27.marta **noteikumi Nr.220** „Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās” (turpmāk – noteikumi) nosaka zāļu, tajā skaitā zāļu, kuru sastāvā ir ļoti bīstamas narkotiskās un tām pielīdzināmās psihotropās vielas, kuras atļauts izmantot medicīniskiem un zinātniskiem mērķiem un kuras ir iekļautas Latvijā kontrolējamo narkotisko vielu, psihotropo vielu un prekursoru II un III sarakstā apriti ārstniecības iestādēs un sociālās aprūpes institūcijās. Savukārt, likums „Par narkotisko un psihotropo vielu un zāļu likumīgās aprites kārtību” deleģē Ministru kabinetam izdot noteikumus, kas nosaka šo vielu un zāļu saņemšanas, iepirkšanas, izsniegšanas, uzglabāšanas, uzskaites un iznīcināšanas kārtību ārstniecības iestādēs un sociālās aprūpes institūcijās, tātad nepieciešams noteikumus attiecināt ne tikai uz narkotisko un psihotropo zāļu, bet arī uz  narkotisko un psihotropo vielu apriti. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Ministru kabineta noteikumu projekts paredz saskaņot noteikumus ar likuma „Par narkotisko un psihotropo vielu un zāļu likumīgās aprites kārtību” 37.pantā veiktajiem grozījumiem, nomainot visā noteikumu tekstā vārdus „narkotiskās zāles” ar vārdiem „narkotiskās vielas un zāles”, vārdus „psihotropās zāles” ar vārdiem „psihotropās vielas un zāles” un vārdus „narkotiskās un psihotropās zāles” ar vārdiem „narkotiskās un psihotropās vielas un zāles”, kā arī atsevišķos punktos papildinot vārdus „narkotiskās un psihotropās” ar vārdiem „vielas” attiecīgajā locījumā. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Ministru kabineta noteikumu projekts satur tehniska rakstura grozījumus, noteikumos iekļautās normas attiecinot uz narkotiskām un psihotropām vielām un zālēm, kā noteikts likuma „Par narkotisko un psihotropo vielu un zāļu likumīgās aprites kārtību” 37.pantā. |
| 7. | Cita informācija | Nav |

*Anotācijas II, III, IV, V, VI unVII sadaļa - nav attiecināms.*

Veselības ministrs J.Bārzdiņš

04.01.2011 13:48

384

S.Riekstiņa,

67876115,

[silvija.riekstina@vm.gov.lv](mailto:silvija.riekstina@vm.gov.lv)